за ЕС/ЕИП, в настоящия контролен списък са въздушни превози на товари/поща или въздухоплавателни съдове, отправяни за ЕС, Исландия, Норвегия и Швейцария.
 ПРИЛОЖЕНИЕ
 Списък на посетените и интервюирани лица и субекти
 Да се посочат наименованието на субекта, името на лицето за контакт и датата на посещението или на интервюто.
 Наименование на субекта
 Име на лицето за контакт
 Дата на посещението/интервюто
 ПРИТУРКА 6-Г
 ИНСТРУКЦИИ ЗА СИГУРНОСТ НА ВЪЗДУХОПЛАВАНЕТО ЗА РЕГИСТРИРАНИ ИЗПРАЩАЧИ
 Тези инструкции са изготвени за Вас и за информация на Вашите служители, които участват в обработката и контрола на пратки от въздушни товари/въздушна поща. Настоящите инструкции Ви се предоставят в съответствие с Регламент (ЕО) No 300/2008 на Европейския парламент и на Съвета (1) и актовете по неговото прилагане.
 Помещения
 Достъпът до зоните, в които се обработват, опаковат и/или съхраняват въздушни товари/въздушна поща, разпознаваеми като такива, се контролира, за да се гарантира, че лица без разрешение нямат достъп до тях.
 Посетителите се придружават непрекъснато или не се допускат в зоните, в които се обработват, опаковат и/или съхраняват въздушни товари/въздушна поща, разпознаваеми като такива.
 Персонал
 Всички наети служители, които ще имат достъп до въздушни товари/въздушна поща, разпознаваеми като такива, преминават проверка. Тази проверка включва поне проверка на самоличността (ако е възможно, посредством карта за самоличност със снимка, свидетелство за управление на МПС или паспорт) и проверка на автобиографията и/или представените препоръки.
 Всички служители, които имат достъп до въздушни товари/въздушна поща, разпознаваеми като такива, трябва да са запознати със своите отговорности във връзка със сигурността, както е посочено в настоящите инструкции.
 Отговорен служител
 Назначава се поне едно лице (отговорен служител), което да отговаря за прилагането и контрола на настоящите инструкции.
 Цялост на пратките
 Въздушните товари/въздушната поща не трябва да съдържат никакви забранени предмети, освен ако те са били надлежно декларирани и са спазени приложимите законови и подзаконови разпоредби.
 Въздушните товари/въздушната поща са защитени от неправомерни действия.
 Пратките от въздушни товари/въздушна поща трябва да са подходящо опаковани и, ако това е възможно, се затварят по начин, позволяващ проверка за нарушение на целостта.
 Изпращаните въздушни товари/въздушна поща се описват подробно в приложената документация и се предоставя вярна адресна информация.
 Транспортиране
 Когато регистрираният изпращач отговаря за транспортирането на пратки от въздушни товари/въздушна поща, пратките трябва да са защитени от неправомерни действия.
 Ако регистрираният изпращач е наел подизпълнител:
 а)
 пратките се запечатват преди транспортиране; и
 б)
 декларацията на превозвача, включена в притурка 6-Д, се попълва от превозвача, който извършва превоза от името на регистрирания изпращач.
 Подписаната декларация или копие от равностоен документ на компетентния орган се съхранява от регистрирания изпращач.
 Нередности
 Нарушенията, очевидни или подозирани, свързани с настоящите инструкции, се докладват на отговорния служител. Отговорният служител предприема съответни действия.
 Пратки от други източници
 Регистриран изпращач може да предава пратки, които не произхождат от него, на пълноправен контрольор, при условие че:
 а)
 те са отделени от пратките, произхождащи от него; и
 б)
 произходът е указан ясно върху пратката или в съпровождащата документация.
 Всички подобни пратки трябва да бъдат проверени, преди да бъдат натоварени на борда на въздухоплавателното средство.
 Внезапни инспекции
 Инспектори по сигурността на въздухоплаването от компетентния орган могат